Επίδραση της σχέσης υδατανθράκων-πρωτεϊνών της διατροφής στην αναπνευστική λειτουργία ασθενών με χρόνια αποφρακτική πνευμονοπάθεια (ΧΑΠ)
Authors: Κατσούναρος Marios 
Published: January 2014

Η παρούσα εργασία αφορά τη διερεύνηση τns επίδρασης της σχέσης υδαχανθράκων-πρωτεϊνών της διατροφής στην αναπνευστική λειτουργία 35 ασθενών με ΧΑΠ και υπερκαπνία. Για το σκοπό αυτό σε ομάδα 27 ασθενών, χορηγήσαμε δύο καθορισμένης συστάσεως διαιτητικά σχήματα, 2500 Kcal περίπου το καθένα, σε δύο φάσεις. Η Α' φάση περιελάμβανε πλούσια σε υδατάνθρακες διατροφή (375 gr υδατανθράκων έναντι 66.8 gr πρωτεϊνών) σε αντίθεση με την πλούσια σε λευκώματα διατροφή τns Β'φάσης (187.5 gr πρωτεϊνών έναντι 250 gr υδατανθράκων). Η διάρκεια τns κάθε φάσης ήταν 1 μήνας, με μεσοδιάστημα ελεύθερης διατροφής 10 ημερών ανάμεσα στις δύο φάσεις. Πριν και κατά την 7η, 15η και 30η μέρα κάθε φάσης της μελέτης γινόταν προσδιορισμός των αερίων αίματος και τη οξεοβασικής ισορροπίας, των σπιρομετρικών δεικτών FVC, FEV₁, FEV₀․₇₅, MMFR και MBC και των βιοχημικών παραμέτρων ουρίας, κρεατινίνης, καλίου, νατρίου, ασβεστίου, φωσφόρου, ολικών λευκωμάτων και λευκωματινών του ορού καθώς και της ουρίας 24ώρου. Σε ομάδα 8 ασθενών έγινε αντιστροφή της διαιτητικής χορήγησης χωρίς μεσοδιάστημα επανόδου σε ελεύθερη διατροφή. Στην ομάδα αυτή ο επαέλεγχος έγινε την 30η μέρα και περιελάμβανε επιπλέον και τον προσδιορισμό των μέγιστων εισπνευστικών και εκπνευστικών στοματικών πιέσεων. Τα σπουδαιότερα ευρήματα που προέκυψαν από την έρευνα συνοψίζονται ως εξής: Α΄Φάση. α) Παρατηρήθηκε μια μικρή προοδευτική αύξηση των τιμών της PaCO₂ και των διττανθρακικών ενώ οι τιμές της PaO₂ παρουσίασαν προοδευτική μείωση χωρίς όμως οι μεταβολές αυτές να φθάσουν τα επίπεδα σημαντικότητας. Το pH παρέμεινε περίπου στα ίδια επίπεδα. β) Οι μέσες τιμές των σπιρομετρικών δεικτών και ιδιαίτερα εκείνων που εκφράζουν ροές, παρουσίασαν πτωτική τάση η οποία έφθασε σε στατιστικά σημαντικά επίπεδα κατά την 30η μέρα. γ) Δεν παρατηρήθηκε στατιστικά σημαντική μεταβολή στις βιοχημικές παραμέτρους που προσδιορίστηκαν. Β΄Φάση. α) Η PaCO₂ και τα διττανθρακικά παρουσίασαν προοδευτική μείωση ενώ η PaO₂ προοδευτική αύξηση και οι μεταβολές αυτές έγιναν στατιστικά σημαντικές στο τέλος των 30 ημερών της μελέτης. Το pH δεν παρουσίασε σχεδόν καμία μεταβολή. β) Σημαντική αύξηση παρατηρήθηκε στις τιμές των σπιρομετρικών δεικτών κατά την 15η και 30η μέρα της μελέτης. γ) Τα λευκώματα και οι λευκωματίνες ορού καθώς και η ουρία ούρων 24-ώρου παρουσίασαν σημαντική αύξηση στο τέλος της μελέτης. Επίσης μικρή αλλά στατιστικά σημαντική αύξηση παρουσίασε και το ασβέστιο του ορού. Επιδείνωση της νεφρικής λειτουργίας δεν παρατηρήθηκε. Επιπλέον, στην ομάδα των 8 ατόμων, μετά την χορήγηση πλούσιας σε λευκώματα διατροφής, παρατηρήθηκε σημαντική αύξηση των μέγιστων εισπνευστικών και εκπνευστικών Pmo στο τέλος των 30 ημερών, σε σύγκριση με τις βασικές τιμές. Παράλληλα, παρατηρήθηκε στατιστικά σημαντική αύξηση των σπιρομετρικών δεικτών ενώ PCO₂ παρουσίασε στατιστικά σημαντική μείωση. Στην ίδια ομάδα, μετά την χορήγηση της πλούσιας σε υδατάνθρακες διατροφής, παρατηρήθηκε μη στατιστικά σημαντική μείωση των Pmo και των σπιρομετρικών δεικτών ενώ η PCO₂ παρουσίασε επίσης μη στατιστικά σημαντική αύξηση σε σύγκριση με τις μετά λευκώματος τιμές.